KENDELSE AFSAGT AF PRÆSIDENTEN FOR RETTEN FOR EU-PERSONALESAGER

22. maj 2014

Hartwig Bischoff

mod

Europa-Kommissionen

»Personalesag — særlige rettergangsformer — pensionering — afslag på at forlænge aktivitetsperioden — begæring om udsættelse af gennemførelse — begæring om foreløbige forholdsregler — uopsættelighed — foreligger ikke«

Angående:

Søgsmål anlagt i henhold til artikel 278 TEUF og artikel 157 EA samt artikel 279 TEUF, som i medfør af artikel 106A Euratom finder anvendelse på Euratom-traktaten, hvorved Hartwig Bischoff har nedlagt påstand om udsættelse af gennemførelsen af afgørelse truffet af ansættelsesmyndigheden for Europa-Kommissionen (herefter »ansættelsesmyndigheden«) den 28. marts 2014, »sammenholdt med« afgørelsen truffet af generaldirektøren for generaldirektoratet (GD) for »Erhvervspolitik« den 7. april 2014, om afslag på sagsøgerens ansøgning om forlængelse af tjenesten og følgelig om bekræftelse af sidstnævntes pensionering uden ansøgning pr. 1. juni 2014. Hartwig Bischoff har ligeledes nedlagt påstand om, at der anordnes de nødvendige foreløbige forholdsregler, for at han kan forblive i tjenesten.

Udfald:

Hartwig Bischoffs begæring om foreløbige forholdsregler tages ikke til følge. Afgørelsen om sagens omkostninger udsættes.

Sammendrag

Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – årsagsforbindelse mellem det påståede tab og den anfægtede retsakt (Art. 278 TEUF og 279 TEUF; Personalerettens procesreglement, art. 102, stk. 2) Fri bevægelighed for personer – arbejdstagere – begreb – statsborger i en medlemsstat beskæftiget i en international organisation – omfattet (Art. 45 TEUF)

Anordning af en udsættelse af gennemførelsen af en retsakt eller en anden foreløbig forholdsregel i forbindelse med denne retsakt er kun begrundet, hvis der består en årsagsforbindelse mellem den pågældende retsakt og det påståede alvorlige og uoprettelige tab, og nærmere bestemt kun hvis denne retsakt udgør den afgørende årsag til det nævnte tab. De forholdsregler, der begæres i forbindelse med særlige rettergangsformer, skal nemlig være uopsættelige i den forstand, at de skal være nødvendige for at undgå, at der påføres sagsøgerens interesser en alvorlig og uoprettelig skade. Dette er ikke tilfældet for en forholdsregel til at imødegå en skade, der ikke skyldes den anfægtede retsakt. (jf. præmis 22) Henvisning til: Domstolen: 12. februar 2003, sag C-399/02 P(R), Marcuccio mod Kommissionen, præmis 26 Retten i Første Instans: 22. december 2011, sag T-593/11 R, Al-Chihabi mod Rådet, præmis 16 og den deri nævnte retspraksis Tjenestemænd ved Den Europæiske Union er vandrende arbejdstagere, idet unionsborgere, der arbejder i en anden medlemsstat end hjemstaten, ikke mister deres egenskab af arbejdstagere i artikel 45, stk. 1, TEUF’s forstand, fordi disse beklæder en stilling i en international organisation, selv om betingelserne for deres indrejse og ophold i beskæftigelseslandet særligt er reguleret af en international overenskomst. Heraf følger, at en tjenestemand, der således er en arbejdstager i EUF-traktatens forstand, efter sin pensionering vil nyde godt af retten til at bo og opholde sig inden for Unionen, som fastsat i artikel 45, stk. 3, litra d), TEUF og i artikel 17 i Europa-Parlamentets og Rådets direktiv 2004/38 af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning nr. 1612/68 og om ophævelse af direktiv 64/221, 68/360, 72/194, 73/148, 75/34, 75/35, 90/364, 90/365 og 93/96. (jf. præmis 24 og 25) Henvisning til: Domstolen: 16. december 2004, sag C-293/03, My, præmis 37 og den deri nævnte retspraksis Retten i Første Instans: 26. februar 2003, sag T-184/00, Drouvis mod Kommissionen, præmis 70

KENDELSE AFSAGT AF PRÆSIDENTEN FOR RETTEN FOR EU-PERSONALESAGER

22. maj 2014

Hartwig Bischoff

mod

Europa-Kommissionen

»Personalesag — særlige rettergangsformer — pensionering — afslag på at forlænge aktivitetsperioden — begæring om udsættelse af gennemførelse — begæring om foreløbige forholdsregler — uopsættelighed — foreligger ikke«

Angående:

Søgsmål anlagt i henhold til artikel 278 TEUF og artikel 157 EA samt artikel 279 TEUF, som i medfør af artikel 106A Euratom finder anvendelse på Euratom-traktaten, hvorved Hartwig Bischoff har nedlagt påstand om udsættelse af gennemførelsen af afgørelse truffet af ansættelsesmyndigheden for Europa-Kommissionen (herefter »ansættelsesmyndigheden«) den 28. marts 2014, »sammenholdt med« afgørelsen truffet af generaldirektøren for generaldirektoratet (GD) for »Erhvervspolitik« den 7. april 2014, om afslag på sagsøgerens ansøgning om forlængelse af tjenesten og følgelig om bekræftelse af sidstnævntes pensionering uden ansøgning pr. 1. juni 2014. Hartwig Bischoff har ligeledes nedlagt påstand om, at der anordnes de nødvendige foreløbige forholdsregler, for at han kan forblive i tjenesten.

Udfald:

Hartwig Bischoffs begæring om foreløbige forholdsregler tages ikke til følge. Afgørelsen om sagens omkostninger udsættes.

Sammendrag

Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – årsagsforbindelse mellem det påståede tab og den anfægtede retsakt (Art. 278 TEUF og 279 TEUF; Personalerettens procesreglement, art. 102, stk. 2) Fri bevægelighed for personer – arbejdstagere – begreb – statsborger i en medlemsstat beskæftiget i en international organisation – omfattet (Art. 45 TEUF)